Sóttvarnalæknir hveturhjúkrunarheimili og sjúkrastofnanir til að skerpa á umgengisreglum í ljósi fjölgunar smita. Forstjóri Hrafnistuheimila segir að umgengnisreglur verði ekki hertar að svo stöddu.
María Fjóla Harðardóttir forstjóra Hrafnistuheimilanna segir stöðugt fylgst með ástandinu og metið hvort herða þurfi á reglum.
En við höfum ákveðið að gera það ekki að sinni en það sem við viljum og munum óska eftir er að aðstandendur geri eins og þau hafa gert áður og aðrir sem koma inn í hjúkrunarheimilin. Að bara virða sóttvarnir, muna eftir handþvotti og spritti. Og ekki koma inn með einkenni.
Og gott að geta nýtt tækifærið núna til að minna á það og við munum trúlega senda frá okkur yfirlýsingu hvað það varðar.
María Fjóla segir nánast alla íbúa vera bólusetta og skapi nokkra ró, enda veiti bólusetning ákveðna vörn gegn miklum veikindum.
og við erum stöðugt á varðbergi.
Hún minnir á að veiran er enn úti í samfélaginu.
Hildur Helgadóttir verkefnastjóri farsóttarnefndar Landspítalans sagði við fréttastofu í gær að líkur væru á að umgengnisreglur á spítalanum yrðu hertar á næstu dögum. Slakað var á reglum um mánaðamótin.
Hrafnistuheimilin herða ekki umgengnisreglur að svo stöddu enda flestir íbúar bólusettir.